text:
Sunday, September 23, 2007
Monday, September 17, 2007
E FE CU NO TA SALBA# 2
Den e promé mensahe tokante e tema aki nos a mustra for di Skritura , kon fásil e ta pa konfia den un fe ku ta zona bunita, ma ku realmente ta morto. No ta basta pa un persona bisa: “Ami ta kere ku tin un Dios so.” Ounke e deklarshon ei ta berdat, pasobra tin varios Skritura pa konfirmá esei. (Lesa Huan 17:3; Romanonan 3:30; 1 Korintionan 8:4-6; Efesionan 4:4,5; 1 Timoteo 1:17; 1 Timoteo 2:5 i Hudas 1:25).
Lesando e Skrituranan ei i hopi otronan mas, nos por mira klaramente ku ta un Dios so tin rebelá den Skritura dor di e profetanan i nos Señor Hesus Su mes, i tambe dor di e Apòstelnan skohí. E úniku Dios berdadero aki segun Skritura ta e úniku Todopoderoso, e úniku cu ta Santu. Klaro ku mi por spera reakshonnan relashoná ku e deklarashonnan ei, pero no ta ami ta bisa esei for di mi mes, sino Skritura ta bisa nos esei.
Pa kuminsá, ta Hesus mes a yama e Tata komo e úniku Dios berdadero( Huan 17:1-5). (Lesa tambe 1 Timoteo 6:13-16.) Ademas Skritura ta bisa nos cu e úniku Dios berdadero aki ta amor i ku E ta bon i ku E ta fiel i hustu. Tambe Beibel ta bisa ku Dios ta lus, i no tin skuridat den djE. Ademas, Dios tin pasenshi i no ta lihé na kastigá nos. Algun Skritura pa buska ta esakinan: (1 Korintionan 1:9; Rebelashon 16:7; 1 Huan 4:7-21; 1 Huan 1:5 i Lukas 18:19.) I tin hopi otro Skrituranan mas ku ta rebelá na nos e ekselensianan di e úniku Dios berdaderu.
Ma tambe tin Skrituranan ku ta rebelá na nos e severidat di Dios pa ku esunnan ku ta risistí kontra Su bondat i Su boluntat. Den e di dos karta ku e Apòstel Pedro a skirbi na tur esunnan ku ta kere e Evangelio, e ta bisa nos den Kapítulo 3, versnan 8-10 lo siguiente: “Ma no laga di ripará esun echu aki stimánan; ku pa Señor un dia ta meskos ku mil aña, i mil aña meskos ku un dia. Señor no ta tarda ku Su promesa manera algun ta komprendé tardansa, ma E tin pasenshi ku boso, i no kier pa ningun hende bai perdí, ma pa tur bin na repentimentu. Ma e dia di Señor lo bin manera un ladron, den kual e shelunan lo desparesé ku un boroto inmenso i e elementonan lo wòrdu destruí ku un kalor intenso, i e tera i su obranan lo wòrdu kimá kompletamente.”
Tur e kosnan aki ta skirbí pa spierta na promé lugá kada uno di nos ku ta kere e Evangelio di grasia di Dios, pa nos no drumi meskos ku esunnan ku no ta kere; ma pa nos ta na wowo kla, pa nos por spierta nos próhimonan di e huisio di Dios ku lo bini sigur, y ku tur hende mester repentí i kere den Esun ku a muri i a resusitá pa nos. Pasobra ta E so por libra nos di e rabia di Dios ku ta bini riba henter mundu.
Hopi hende ta manera na soño, i no sabi nada tokante repentimentu i fe den nos Señor Hesu-Kristu. Beibel ta mustra nos ku ta henter mundu òf sea henter humanidat ta bou kontrol di e Maligno. (Lesa 1 Huan 5:19) I e kosnan ei ta skirbí pa nos ku ta kere e Evangelio sabi ku nos mester bisa otronan kon nan por ta librá di e gara i kontrol di e Maligno.
Kuantu di nos ko-siudadanonan aki na Antiyas i Aruba, meskos na Hulanda, i tur otro parti di mundu ta bibando dia den, dia afo, morto den piká i separá for di e bida di Dios, ku ta solamente den Kristo pa medio di fe. Multitutnan ta konfia den nan religion òf den nòmber di un, òf otro denominashon, ENBES di konfia solamente den Hesus, e Yiu di Dios ku a entregá Su mes pa nos pikánan, pa nos por risibí pordon i bida eterna, y asina sea librá for di e poder di Satanas ku ta skuridat, I wòrdu tresí na e lus ku ta solamente den Kristu.
KONKLUSHON
Algun hende por puntra: Kiko ta nifiká un fe ku no ta salba?
Kon ami por sabi sigur ku e fe ku mi tin ta e fe berdaderu?
Hopi otro preguntanan asina tin, i e úniku ku tin e kontesta ta e Señor Dios Su mes.
PERO, ta kon Dios ta papia ku nos awe?
Amigunan, e kontesta pa tur e sorto di preguntanan ei, por ser hayá den bo Beibel. Skritura ta revelá ku den tempunan pasá Dios a papia ku nos tatanan dor di e profetanan na hopi okashon I na varios manera, ma den e último dianan aki, El a papia ku nos pa medio di Su Yiu. Lesa esaki abo mes den e buki di Hebreonan kapítulo uno; lesa pa kuminsa e versnan uno te tres. E kontesta pa nos preguntanan tokante nos fe, òf kualke otro pregunta, nos lo haya skirbí pa nos den Beibel, den e Skrituranan di Hesus, e Yiu di Dios. I e loke nos ta siña den tur nos mensahenan, ta basá riba e loke e Yiu di Dios a siña mientras ku E tabata den un kurpa humano den e mundu aki; i tambe loke El a sigui siña pa medio di Spiritu Santu via e Apòstelnan ku El a skohe. Den e Evangelio di San Huan 15:26,27, Hesus a bisa na e Apòstelnan lo siguiente: “Ora ku e Konsoladó bin, Kende Ami lo manda pa boso for di e Tata, e Spiritu di berdat, Kende ta sali for di e Tata, E lo testifiká di Mi; pero boso tambe mester testifiká, pasobra boso tabata ku Mi for di prinsipio.” Lesa tambe Huan 16:12-15, unda e ta bisa: “Mi tin hopi mas di bisa boso, mas ku boso por karga awó. Ma ora ku E, e Spiritu di berdat, ta bini, E lo guia boso den tur berdat. E lo no papia di Su mes; E lo papia solamente loke E tende, y E lo bisa boso loke ta bin ainda. E lo glorifiká Mi dor di tuma for di loke ta di Mi y hasi e konosí na boso. Tur loke ta pertenesé na e Tata ta di Mi. Ta p’esei Mi a bisa ku e Spiritu lo tuma fo’I loke ta di Mi I hasi e konosí na boso.” Pa e mensahe aki no bira muchu largu, lo mi konkluí den e mensahe ku lo sigui. Mientras tantu lesa Mateo 7:13-28.
Amigunan! Te otro biaha.
Lesando e Skrituranan ei i hopi otronan mas, nos por mira klaramente ku ta un Dios so tin rebelá den Skritura dor di e profetanan i nos Señor Hesus Su mes, i tambe dor di e Apòstelnan skohí. E úniku Dios berdadero aki segun Skritura ta e úniku Todopoderoso, e úniku cu ta Santu. Klaro ku mi por spera reakshonnan relashoná ku e deklarashonnan ei, pero no ta ami ta bisa esei for di mi mes, sino Skritura ta bisa nos esei.
Pa kuminsá, ta Hesus mes a yama e Tata komo e úniku Dios berdadero( Huan 17:1-5). (Lesa tambe 1 Timoteo 6:13-16.) Ademas Skritura ta bisa nos cu e úniku Dios berdadero aki ta amor i ku E ta bon i ku E ta fiel i hustu. Tambe Beibel ta bisa ku Dios ta lus, i no tin skuridat den djE. Ademas, Dios tin pasenshi i no ta lihé na kastigá nos. Algun Skritura pa buska ta esakinan: (1 Korintionan 1:9; Rebelashon 16:7; 1 Huan 4:7-21; 1 Huan 1:5 i Lukas 18:19.) I tin hopi otro Skrituranan mas ku ta rebelá na nos e ekselensianan di e úniku Dios berdaderu.
Ma tambe tin Skrituranan ku ta rebelá na nos e severidat di Dios pa ku esunnan ku ta risistí kontra Su bondat i Su boluntat. Den e di dos karta ku e Apòstel Pedro a skirbi na tur esunnan ku ta kere e Evangelio, e ta bisa nos den Kapítulo 3, versnan 8-10 lo siguiente: “Ma no laga di ripará esun echu aki stimánan; ku pa Señor un dia ta meskos ku mil aña, i mil aña meskos ku un dia. Señor no ta tarda ku Su promesa manera algun ta komprendé tardansa, ma E tin pasenshi ku boso, i no kier pa ningun hende bai perdí, ma pa tur bin na repentimentu. Ma e dia di Señor lo bin manera un ladron, den kual e shelunan lo desparesé ku un boroto inmenso i e elementonan lo wòrdu destruí ku un kalor intenso, i e tera i su obranan lo wòrdu kimá kompletamente.”
Tur e kosnan aki ta skirbí pa spierta na promé lugá kada uno di nos ku ta kere e Evangelio di grasia di Dios, pa nos no drumi meskos ku esunnan ku no ta kere; ma pa nos ta na wowo kla, pa nos por spierta nos próhimonan di e huisio di Dios ku lo bini sigur, y ku tur hende mester repentí i kere den Esun ku a muri i a resusitá pa nos. Pasobra ta E so por libra nos di e rabia di Dios ku ta bini riba henter mundu.
Hopi hende ta manera na soño, i no sabi nada tokante repentimentu i fe den nos Señor Hesu-Kristu. Beibel ta mustra nos ku ta henter mundu òf sea henter humanidat ta bou kontrol di e Maligno. (Lesa 1 Huan 5:19) I e kosnan ei ta skirbí pa nos ku ta kere e Evangelio sabi ku nos mester bisa otronan kon nan por ta librá di e gara i kontrol di e Maligno.
Kuantu di nos ko-siudadanonan aki na Antiyas i Aruba, meskos na Hulanda, i tur otro parti di mundu ta bibando dia den, dia afo, morto den piká i separá for di e bida di Dios, ku ta solamente den Kristo pa medio di fe. Multitutnan ta konfia den nan religion òf den nòmber di un, òf otro denominashon, ENBES di konfia solamente den Hesus, e Yiu di Dios ku a entregá Su mes pa nos pikánan, pa nos por risibí pordon i bida eterna, y asina sea librá for di e poder di Satanas ku ta skuridat, I wòrdu tresí na e lus ku ta solamente den Kristu.
KONKLUSHON
Algun hende por puntra: Kiko ta nifiká un fe ku no ta salba?
Kon ami por sabi sigur ku e fe ku mi tin ta e fe berdaderu?
Hopi otro preguntanan asina tin, i e úniku ku tin e kontesta ta e Señor Dios Su mes.
PERO, ta kon Dios ta papia ku nos awe?
Amigunan, e kontesta pa tur e sorto di preguntanan ei, por ser hayá den bo Beibel. Skritura ta revelá ku den tempunan pasá Dios a papia ku nos tatanan dor di e profetanan na hopi okashon I na varios manera, ma den e último dianan aki, El a papia ku nos pa medio di Su Yiu. Lesa esaki abo mes den e buki di Hebreonan kapítulo uno; lesa pa kuminsa e versnan uno te tres. E kontesta pa nos preguntanan tokante nos fe, òf kualke otro pregunta, nos lo haya skirbí pa nos den Beibel, den e Skrituranan di Hesus, e Yiu di Dios. I e loke nos ta siña den tur nos mensahenan, ta basá riba e loke e Yiu di Dios a siña mientras ku E tabata den un kurpa humano den e mundu aki; i tambe loke El a sigui siña pa medio di Spiritu Santu via e Apòstelnan ku El a skohe. Den e Evangelio di San Huan 15:26,27, Hesus a bisa na e Apòstelnan lo siguiente: “Ora ku e Konsoladó bin, Kende Ami lo manda pa boso for di e Tata, e Spiritu di berdat, Kende ta sali for di e Tata, E lo testifiká di Mi; pero boso tambe mester testifiká, pasobra boso tabata ku Mi for di prinsipio.” Lesa tambe Huan 16:12-15, unda e ta bisa: “Mi tin hopi mas di bisa boso, mas ku boso por karga awó. Ma ora ku E, e Spiritu di berdat, ta bini, E lo guia boso den tur berdat. E lo no papia di Su mes; E lo papia solamente loke E tende, y E lo bisa boso loke ta bin ainda. E lo glorifiká Mi dor di tuma for di loke ta di Mi y hasi e konosí na boso. Tur loke ta pertenesé na e Tata ta di Mi. Ta p’esei Mi a bisa ku e Spiritu lo tuma fo’I loke ta di Mi I hasi e konosí na boso.” Pa e mensahe aki no bira muchu largu, lo mi konkluí den e mensahe ku lo sigui. Mientras tantu lesa Mateo 7:13-28.
Amigunan! Te otro biaha.
Posted by Bicento & Betty Henriquez at 8:48 AM No comments: Links to this post
Tuesday, September 11, 2007
SEPTEMBER 11, 2001
Dia diesun di September di aña 2001, ta e dia cu mas cu tres mil persona a perde nan bida na un manera tragico, ora cu dos avion a dal intencionalmente den e dos edificionan yama “TWIN TOWERS” den tempo di algun minut di separacion. Hopi lagrimanan ta ser drama te awe, na recuerdo di stimanan cu a perde nan bida inesperadamente den e disaster cruel ey. Sigur cu nos por comprende pa e mayornan cu a perde nan yiunan, y e esposonan y esposanan cu a perde nan stimanan. Y di ningun manera nos kier desprecia nan sintimento.
Ma un cos si nos tur mester ta conciente di dje, y ta esaki: cada uno di nos tin su final den e mundo aki; y no ta tur lo muri di e mes manera. Mira cuanto otro tragedia a tuma luga desde September di aña 2001. Mira cuantu a muri di ripiente sea riba tera of riba laman: temblor, tempestad, accidente di un of otro manera, etc., etc.
Pero awe lo mi trece na nos atencion algo tragico cu a tuma lugar aya na Palestina durante e tempo di nos Señor Jesus, y cu algun persona a hala Jesus su atencion tocante esey. Nos por lesa esey den Lucas 13:1-5, y e ta bisa lo siguiente: “Awor tabatin algun hende presente na e tempo ey cu a bisa Jesus tocante e Galileonan kende nan sanger Pilato a mescla cu nan sacrificionan. Jesus a contesta; boso ta kere cu e Galileonan ey tabata pecadornan peor cu tur e otro Galileonan pasobra cu nan a sufri di e manera ey? Ami ta bisa boso, no; ma si boso no repenti; boso tur lo perece tambe. Of e diesochonan cu a muri ora cu e toren den Siloam a cai riba nan; boso ta kere cu nan tabata mas culpabel cu tur e otronan bibando den Jerusalem? Ami ta bisa boso, no; ma si boso no repenti, boso tur tambe lo perece.”
Amigo y amiganan di tur edad; e loke a tuma lugar na Merca seis aña pasa, por a wordo mira rond mundo via television e mes un dia cu el a sosode. Pero recientemente, mas y mas escenanan di e personanan cu a ser atrapa den e edificionan ey a ser publica via television. E situacion di esunan atrapa tabata asina insoportabel, cu hopi di nan a comete cuicidio dor di a tira nan curpa for di haltura na un morto sigur riba suela. Manera a wordo bisa caba, hopi otro tragedianan asina a tuma lugar desde September 11, 2001, y tambe prome cu esey. Y semper nos ta sigui comenta tocante nan, y tambe duna nos opinion.
Pero e palabranan di Señor Jesus cu El a bisa e hendenan e tempo, por ser dirigi na nos tambe awe. Nos por sigui duna nos opinionnan, y huzga of lamenta; pero e palabranan solemne di Señor Jesus mester sirbi como un spiertamento hopi serio pa cada uno di nos. “Si boso no repenti, boso tur lo perece tambe.” E doctrina di arepentimento ta pa tur hende di mundo, pa grandi y chikito, pa e sabí y e bobo. Ningun persona, ni sikiera uno cu ta na tino tin dispensa. Cada uno di nos mester repenti di nos picanan, y kere den nos Señor JesuCristo pa ricibi pordon di picanan y bida eterno. Na e Judiunan cu tabata di acuerdo cu e crucificacion di Jesus, e Apostel Pedro a bisa den e boeki di Echunan 3:15: “Boso a mata e autor di bida, pero Dios a lant’E for di morto, y nos ta testigonan di esaki…. awor rumannan, mi sabi cu boso a hasi e den ignorancia mescos cu boso lidernan. Ma esaki ta con Dios a cumpli cu e loke El a bisa padilanti dor di tur e profetanan cu Su Cristo lo sufri. Repenti anto y bolbe na Dios, pa boso picanan por sea kita,” etc. etc. Pone atencion cu e Judiunan aki tabata di acuerdo pa Jesus a wordo mata, ma nan a haci esey den ignorancia, y awor pordon y bida eterna ta ofreci na nan.
Awe ta mescos cu nos. Hopi di nos ta bibando den ignorancia siguiendo e camina di e multitud cu ta rechasa Cristo. Cualke hende cu ta nenga di confia den Cristo pa ricibi pordon, ta mescos cu si e persona aki ta di acuerdo cu e Judiunan cu a haya bon pa laga mata Jesus y asina rechasa tur loke El a siña y haci. Pero nan a hasi esey den ignorancia, y Señor tabata cla pa pordona y bendiciona nan ora cu nan repenti di pica y bolbe na Dios dor di pone nan fe den Jesus cu Dios a lanta for di morto segun Scritura. E mes mensahe aki cu tabata duna na e Judiunan e tempo, ta duna na cada uno di nos aki na Antiyas.
Den e buki di Echunan 17:29-31, e Apostel Pablo cu ta e Apostel mandá di Dios na e nacionnan cu no ta Judiu, ta bisa nos lo siguiente: “P’esey siendo cu nos ta decendientenan di Dios, nos no mester pensa cu e Ser divino ta mescos cu oro of plata of piedra, un imagen traha dor di arte y imaginacion di hende. Den tempo pasa Dios a pasa por alto tal ignorancia, ma awor E ta manda na tur hende na tur parti pa nan repenti. Pasobra El a fiha un dia cu E lo huzga e mundo cu husticia pa medio di un Homber cu El a apunta. El a duna prueba di esaki na tur hende dor di lant’E for di morto. E dia aki di huzgamento lo bin sigur."
P’esey obedece Dios y repenti y pone bo fe den Su Yiu,Kende a muri pa nos picanan y resucita pa nos justificacion.”
Scirbi y prepara pa Bicento & Betty Henriquez
Corda scirbi nos na bbhenrique@shaw.ca
Ma un cos si nos tur mester ta conciente di dje, y ta esaki: cada uno di nos tin su final den e mundo aki; y no ta tur lo muri di e mes manera. Mira cuanto otro tragedia a tuma luga desde September di aña 2001. Mira cuantu a muri di ripiente sea riba tera of riba laman: temblor, tempestad, accidente di un of otro manera, etc., etc.
Pero awe lo mi trece na nos atencion algo tragico cu a tuma lugar aya na Palestina durante e tempo di nos Señor Jesus, y cu algun persona a hala Jesus su atencion tocante esey. Nos por lesa esey den Lucas 13:1-5, y e ta bisa lo siguiente: “Awor tabatin algun hende presente na e tempo ey cu a bisa Jesus tocante e Galileonan kende nan sanger Pilato a mescla cu nan sacrificionan. Jesus a contesta; boso ta kere cu e Galileonan ey tabata pecadornan peor cu tur e otro Galileonan pasobra cu nan a sufri di e manera ey? Ami ta bisa boso, no; ma si boso no repenti; boso tur lo perece tambe. Of e diesochonan cu a muri ora cu e toren den Siloam a cai riba nan; boso ta kere cu nan tabata mas culpabel cu tur e otronan bibando den Jerusalem? Ami ta bisa boso, no; ma si boso no repenti, boso tur tambe lo perece.”
Amigo y amiganan di tur edad; e loke a tuma lugar na Merca seis aña pasa, por a wordo mira rond mundo via television e mes un dia cu el a sosode. Pero recientemente, mas y mas escenanan di e personanan cu a ser atrapa den e edificionan ey a ser publica via television. E situacion di esunan atrapa tabata asina insoportabel, cu hopi di nan a comete cuicidio dor di a tira nan curpa for di haltura na un morto sigur riba suela. Manera a wordo bisa caba, hopi otro tragedianan asina a tuma lugar desde September 11, 2001, y tambe prome cu esey. Y semper nos ta sigui comenta tocante nan, y tambe duna nos opinion.
Pero e palabranan di Señor Jesus cu El a bisa e hendenan e tempo, por ser dirigi na nos tambe awe. Nos por sigui duna nos opinionnan, y huzga of lamenta; pero e palabranan solemne di Señor Jesus mester sirbi como un spiertamento hopi serio pa cada uno di nos. “Si boso no repenti, boso tur lo perece tambe.” E doctrina di arepentimento ta pa tur hende di mundo, pa grandi y chikito, pa e sabí y e bobo. Ningun persona, ni sikiera uno cu ta na tino tin dispensa. Cada uno di nos mester repenti di nos picanan, y kere den nos Señor JesuCristo pa ricibi pordon di picanan y bida eterno. Na e Judiunan cu tabata di acuerdo cu e crucificacion di Jesus, e Apostel Pedro a bisa den e boeki di Echunan 3:15: “Boso a mata e autor di bida, pero Dios a lant’E for di morto, y nos ta testigonan di esaki…. awor rumannan, mi sabi cu boso a hasi e den ignorancia mescos cu boso lidernan. Ma esaki ta con Dios a cumpli cu e loke El a bisa padilanti dor di tur e profetanan cu Su Cristo lo sufri. Repenti anto y bolbe na Dios, pa boso picanan por sea kita,” etc. etc. Pone atencion cu e Judiunan aki tabata di acuerdo pa Jesus a wordo mata, ma nan a haci esey den ignorancia, y awor pordon y bida eterna ta ofreci na nan.
Awe ta mescos cu nos. Hopi di nos ta bibando den ignorancia siguiendo e camina di e multitud cu ta rechasa Cristo. Cualke hende cu ta nenga di confia den Cristo pa ricibi pordon, ta mescos cu si e persona aki ta di acuerdo cu e Judiunan cu a haya bon pa laga mata Jesus y asina rechasa tur loke El a siña y haci. Pero nan a hasi esey den ignorancia, y Señor tabata cla pa pordona y bendiciona nan ora cu nan repenti di pica y bolbe na Dios dor di pone nan fe den Jesus cu Dios a lanta for di morto segun Scritura. E mes mensahe aki cu tabata duna na e Judiunan e tempo, ta duna na cada uno di nos aki na Antiyas.
Den e buki di Echunan 17:29-31, e Apostel Pablo cu ta e Apostel mandá di Dios na e nacionnan cu no ta Judiu, ta bisa nos lo siguiente: “P’esey siendo cu nos ta decendientenan di Dios, nos no mester pensa cu e Ser divino ta mescos cu oro of plata of piedra, un imagen traha dor di arte y imaginacion di hende. Den tempo pasa Dios a pasa por alto tal ignorancia, ma awor E ta manda na tur hende na tur parti pa nan repenti. Pasobra El a fiha un dia cu E lo huzga e mundo cu husticia pa medio di un Homber cu El a apunta. El a duna prueba di esaki na tur hende dor di lant’E for di morto. E dia aki di huzgamento lo bin sigur."
P’esey obedece Dios y repenti y pone bo fe den Su Yiu,Kende a muri pa nos picanan y resucita pa nos justificacion.”
Scirbi y prepara pa Bicento & Betty Henriquez
Corda scirbi nos na bbhenrique@shaw.ca
Posted by Bicento & Betty Henriquez at 6:04 PM No comments: Links to this post
Tuesday, September 4, 2007
Desfrutando di e cosecha di "Strawberries!"
Posted by Bicento & Betty Henriquez at 9:32 AM No comments: Links to this post
E FE CU NO TA SALBA -#1
Bon dia na tur amigonan y amiganan ariba nos dushi islanan di Aruba, Bonaire y Curaçao! Nos ta den e prome dianan di e luna di September. Algun di bosonan a manda nos fotonan di e Hosnan cu a bishita Aruba. Danki Dios cu nan no a subi tera y causa daño! Tambe danki pa e fotonan di e temblor na Peru, unda rumannan ey no a scapa sin tragedia. Danki pa e fotonan ey. Aki, e tempo di Otoño ta riba nos, y nos ta ripara con e foyonan ta birando color geel, cora y bruin, y nan ta cuminsa cai. E cosecha ta na vigor: tur ta druk den e hofinan y cunucunan. Pronto winter lo ta aki pa un otro periodo di seis shete luna!
E tempunan ta cambia, ma Cristo semper ta keda mescos!
Bicento ta sigui awor cu e menahe fo’i e Palabra di Dios:
E FE CU NO TA SALBA -#1
Den e dos ultimo mensahenan, nos a presenta e berdad fundamental segun Scritura; cu salbacion y bida eterna ta pa medio di fe. Y segun Scritura, e fe aki ta bini pa medio di tendemento di e Palabra di Dios. E “palabra” aki ta referi na e Evangelio, of sea e bon nobo, tocante nos Señor y Salbador Jesus. Nunca tabatin y no tin te awe, y lo no tin den e dianan nos dilanti un noticia mes, of mas importante y bunita: cu e bon nobo tocante pordon y bida eterna pa medio di fe personal den e Yiu di Dios, kende a wordo mata pa nos picanan y resucita pa nos hustificacion.
E hustificacion aki di cada pecador cu repenti y kere den Jesus ta bini di e Unico Dios berdadero cu a crea e universo y tur loke ta den dje, tanto ta e cosnan cu nos ta mira of por mira, como esunnan cu nos no ta mira. Y e declaracion di hustificacion di cada pecador cu repenti y obedece e Evangelio ta basa riba e husticia di Cristo, esta Su bida sin pica apesar di a wordo tenta den tur cos mescos cu nos. (Lesa Hebreonan 2:14-18 y tambe Hebreonan 2:14-18 y tambe Hebreonan 2:21-15.) Por fabor lesa e palabranan ey cu calma y cu oracion na Dios den bo curason. Ta pa nos nan a wordo scirbi y preserva y abo cu ta lesa esaki ta inclui. P’esey, nos ta repeti; cu salbacion ta pa medio di fe den Jesus solamente y den ningun otro y den nada otro.
Pero Scritura ta spierta nos tambe tocante un fe cu NO ta salba. Santiago ta un di e sirbidornan di Dios cu a papia cla tocante e peliger di tin un fe cu no ta salba. (Lesa Santiago 2:14-26. Anto lesa tambe Romanonan 4:16-25, y tambe Efesionan 2:1-10.) Di nobo nos ta encurasha bo pa tuma tempo pa lesa tur e Scrituranan ey cu calma y cu reverencia y oracion den bo curason.
Anto, awor laga nos considera loke Santiago ta bisa nos tocante fe. Cuminsando cu Capitulo 2:18 nos ta lesa lo siguiente: “Ma algun hende lo bisa, “abo tin fe; ami tin obranan. Mustra mi bo fe sin obranan, y ami lo mustra bo mi fe pa medio di loke mi ta haci. Abo ta kere cu tin un Dios. Bon! Asta de demoñonan ta kere esey y ta tembla. Abo hende bobo, bo kier evidencia cu fe sin obranan ta pornada? (of morto). Abraham no a wordo considera husto pa loke el a haci ora cu el a ofrece su yiu Isaac ariba e altar? Bo ta mira cu su fe y su accionnan tabata obrando hunto, y su fe a wordo hasi completo pa medio di loke el a hasi. Y e Scritura a wordo cumpli cu ta bisa: “Abraham a kere Dios, y esey a wordo acredita n’e como husticia” y el a wordo yama Amigo di Dios. Boso ta mira cu un persona ta hustifica pa medio di loke e hasi, y no pa fe so.” E versiculo 26 ta conclui bisando: “Mescos cu un curpa sin spirito ta morto, mescos fe sin obranan ta morto.”
Amigonan, ta CLA pa mira den e Scritura aki den Santiago capitulo dos con facil nos por interpreta cu haciendo bon obranan un persona por merece di ta hustifica. Den otro palabra, cu nos por gana bida eterno hasiendo bon obranan. Ta p’esey cu nos ta conseha pa lesa e otro Scrituranan cu nos a indica na cuminsamento di e articulo aki. Ademas tin hopi otro Scrituranan pa proba cu e ta imposibel pa un ser humano ser declara husto basta ariba su obranan of bon obranan cu el a haci. Santiago no ta menciona bon obranan aki, sino; obranan. Y esey ta igual cu accionnan of echunan. Considera ey mes den Santiago e loke Abraham a hasi. Loke el a haci tabata cu el a obedece Dios, e ta tabatin confiansa den e Dios todopoderoso Kende a pidi’e pa hasi algo cu tabata contrario di tur rasonamento humano. (Lesa Hebreonan 11:17-19)
Pues, nos por bisa cu Abraham a obedece Dios completamente pa fe, sin rasonamento. Laga nos considera awor, e FE CU NO TA SALBA, cu Santiago ta menciona den e versiculonan 14-25 di capitulo dos. Aki ta menciona un persona cu ta kere den un Dios so. Masha bon, pero demoñonan tambe ta kere esey y nan ta tembla. Alomenos ta menciona cu e demoñonan ta tembla pa e Unico Dios aki, pero e ser humano por bai asina leu di ta biba den tur sorto di pica, y toch ta bisa cu e ta kere den Dios.
Ta bon conoci den Scritura cu Dios a scohe e nacion Judiu, y a haci Su mes conoci na nan, y dor di nan, pa nan por ta Su testigunan den e nacionnan. Pero na luga di esey nan a sigui e mes custumber di e otro nacionnan di manera cu tanto Judiu como no Judiu ta inclui den e lista di maldadnan cu ta menciona den Romanonan capitulo tres. Lesa esey pa bo mes.
E profeta Isaias tabata un Judiu, y laga nos mira kico e ta bisa: “Nos tur a bira manera un hende cu ta impuro, y tur nos echunan hustu ta manera trapo di imundicia; nos tur marchita manera un foyo, y mescos cu e biento nos picanan ta lastra nos bai cu ne.” (Isaias 64: 6,7) .
Isaias no ta papiando di e nacionnan pagano solamente, ma ta inclui na prome lugar e puebel cu Dios a libra for di sclabitud na Egipto. Laga nos considera pa un rato, nos mes cu ta pertenece na e tres islanan aki di abla Papiamento. E gran mayoria di nos ta bisa cu nos ta keredornan den un solo Dios berdadero. Mescos, e mayoria di nos ta bisa cu nos ta Cristiannan.
E pregunta ta: E fe ey lo saba nos? Un’ ta berdad cu fe sin obra ta morto? Un’ ta berdad cu demoñonan tambe ta kere cu tin un Dios so? E demoñonan lo ta salba pasobra nan sabi esey? E contesta ta simpel y cla den Scritura. Pa kere cu tin un Dios so, no ta nifica salbacion pa ningun hende. Ma e loke si ta salba nos ta pa kere y obedece e loke e unico Dios ta bisa tocante Su Yiu, nos Señor y Salbador JesuCristo. Y esaki ta Su testimonio: “El a duna nos bida eterno, y e bida aki ta den Su Yiu. Esun cu tin e Yiu tin bida, esun cu no tin e yiu di Dios no tin bida.” (Lesa 1 Juan 5:1-12)
Amigonan, e fe cu ta salba un pecador ta nos fe personal den e Yiu di Dios cu a muri y a resucita pa nos.
Bo tin pregunta, no hesita pa scirbi nos na: bbhenriquez@shaw.ca of si bo kier scirbi nos via carta nos adres ta: Bicento & Betty Henriquez, #534, 120 La Ronge Road, Saskatoon, Saskatchewan, Canada, S7K 7Z9. Tambe por comenta na e “blogspot” mes. Click ariba “Comment”. Corda, lesa e Scritura
Posted by Bicento & Betty Henriquez at 9:22 AM No comments: Links to this post
Subscribe to: Posts (Atom)


c: text/html

text:
E dianan 30 di april pa 6 di mei pa prome biaha den historia di e deporte Arubano, un seleccion di gimnasia ritmico lo competi den un evento di clasificacion den exterior. Pa e dos atletanan selecciona Dyantha Erasmus y Sarah Oduber esaki sigur lo bira un competencia cu hamas nan lo por lubida mirando cu nan ta e prome dos atletanan cu a haya e oportunidad di representa nan pais den un magno evento di gimnasia ritmico den exterior. Ambos atleta lo competi den e asina yama “Rhythmic Gymnastics Junior Pan American Championship 2018” y alabes lo fungi tambe como un evento Pre Olympic Clasificacion Games.
Pa mas cu dos anja, e atletanan Dyantha Erasmus y Sarah Oduber ta entrenando duro cu hopi disciplina y dedicacion bou guia di headcoach Adriana Sevilla. Mirando nan bon preparacion, e oportunidad a presenta pa demostra e miho di nan mes den un competencia di halto nivel mei mei di atletanan prospecto di henter e continente America. No tin duda cu ambos atleta cu hopi entusiasmo sa na representa Aruba dignamente. Hopi exito na e atletanan Dyantha Erasmus, Sarah Oduber y coach Adriana Sevilla.
Stichting Sportsubsidie Aruba a subsidia e delegacion di gimnasia ritmico pa e “Rhythmic Gymnastics Junior Pan American Championship 2018” na Medellin,Colombia
Cumprando weganan di Lotto, e Loteria di Aruba bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e Stichting Sportsubsidie Aruba.

robotstxt: allowed

filter: keep


text:
Kralendijk – Den kuadro di mantenshon di òrden públiko i den palabrashon ku Kuerpo Polisial Hulanda Karibense, Kolegio Ehekutivo ta introdusí e Protokòl pa Músika, un protokòl nobo pa tokamentu di músika.
Nunka anterior no a stipulá regulashon kaminda a inkorporá normanan pa sonido. Esaki a kontribuí na e echo ku esunnan ku ta mantené òrden públiko i siguridat tin tiki òf no tin ningun base hurídiko pa kumpli ku nan tarea di mantenshon den kasonan kaminda tin kestion di molèster. Komo solushon pa e problemátika aki entrante 15 di ougùstùs 2017 a introdusí e Protokòl pa Músika, den kua a inkorporá kondishonnan pa tokamentu di músika.
E kondishonnan ku a inkorporá den e Protokòl pa Músika ta bálido pa tur hende, empresarionan, pero tambe personanan privá. Tur hende mester tene nan mes na e normanan di sonido preskribí den e protokòl ora nan ta toka músika.
No ta pèrmití pa toka músika pa medio di aktuashon ‘live’ òf pa medio di instalashon di músika na un snèk. Komo eksepshon riba esaki aktuashon di gruponan di Gaita, Barí i Aguinaldo ku a optené un pèrmit pa esaki sí ta pèrmití durante e periodo di 1 di desèmber te ku 7 di yanüari.
Mas aleu tokamentu di músika durante un evento deportivo, pa kua a optené un pèrmit bálido, ta pèrmití te ku 10’or di anochi. Kuerpo Polisial Hulanda Karibense ta kontrolá si tur hende ta kumpli ku e kondishonnan manera a inkorporá nan den e Protokòl di Músika.
Personanan privá i empresanan ku no kumpli ku e protokòl lo haña un prosèsvèrbal di Kuerpo Polisial Hulanda Karibense na momentu ku konstatá e violashon. Banda di esei Direktorado di Planifikashon i Desaroyo ta duna esunnan ku no tene nan mes na e protokòl un atvertensia por eskrito. Despues di tres atvertensia por eskrito por kita e pèrmit for di e doño di pèrmit.
Por ‘download’ e Protokòl pa Músika riba e página di internèt di Entidat Públiko Boneiru: www.bonairegov.com. Pa mas pregunta relevante bo por tuma kontakto ku departamentu di Asuntunan Hurídiko i General di Entidat Públiko Boneiru.


text:
Oranjestad, 13 september 2016 – Dialuna anochi weganan di Baseball AA, organiza pa Amateur Baseball Bond Aruba (ABBA) a reanuda despues di un siman cu weganan no a continua pa motibo di insidente ariba tereno. Sigur un tremendo wega unda cu ekipo di ATCO Indians a enfrenta ekipo di Freezone Rockets.
Freezone Rockets como ekipo di cas a presenta cu Ramon Gonzales como nan pitcher habridor mientras cu ekipo di ATCO Indians tabata tin Jonathan Barry como nan pitcher habridor. E wega aki sigur ambos pitcher habridor a sa di preta braza for di comienzo te na di cinco inning unda cu e wega tabata 0-0. Den cabez di seis inning ekipo di ATCO Indians a logra pone hungador den posicion pa anota y ta logra esaki tambe pa medio di un hit y ta bay ariba cu score di 1-0. Den bom di seis inning, Freezone Rockets no a keda atras y ta bolter e score anotando 2 careda y haci e wega 2-1 na nan favor. E wega a keda asina te ora cu a yega cabez di nuebe inning, ultimo chance pa ekipo di ATCO Indians, kende sigur ta un ekipo cu ta keda lucha te na final y aki ta score 2 careda pa tuma ventaha di 3-2. Ekipo di Freezone Rockets no a score den bom di 9 inning y asina ATCO Indians ta bay cu e victoria cu score di 3-2.
ATCO Indians a score 3 careda, a bati 6 hit y a comete 1 error. Pitcher ganador a resulta Angelo Dos Santos Camara. Mihor bateadornan pa ATCO Indians a resulta Jonathan Tromp cu a bay di 1-1 y Jofrani Arends cu a bay di 3-1. Ekipo di Freezone Rockets a score 2 careda, a bati 6 hit y a comete 3 error. Pitcher perdedor a resulta Bryan Courthar. Mihor bateadornan pa Freezone Rockets a resulta Dwayne Kock cu a bay di 2-1, Albertico Noguera y Cedrick Sint Jago cu ambos a bay di 3-1.
Fanaticonan ta keda invita pa asisti na e weganan di baseball AA cu ta di super bon nivel. Nos ta warda boso.


text:
ORANJESTAD (AAN): Un grupo di docente di EPB y EPI a organiza un competencia cu yama ‘Bin cu bo Wea’ y durante un conferencia di prensa maestra di EPB Etline Croes a splica cu e ta bay ta un competencia di 8 cuminda crioyo, caminda cu 20 koki di cas lo guia 20 studiante, esta 10 di EPB y 10 di EPI.
E 20 kokinan aki lo pasa na conocemento riba con pa cushina 8 diferente cuminda crioyo na nos hobennan.
Ora cu nan caba di cushina, tur hende tin e oportunidad di cumpra e cumindanan aki.
E evento aki ta bay ta completamente bao di guia di un chef, cu ta docente na EPI.
E competencia ta bay tuma lugar riba Diadomingo 3 di December na EPI.
Entre 10.30 di mainta y 3’or di atardi por cuminza cumpra cuminda riba e dia ey.
Durante e conferencia di prensa, chef Alvin Leest di EPI a hiba palabra tambe.
El a splica cu for di hopi aña pasa nan tabata pensa kico pa hasi e cumindanan crioyo di Aruba.
“E soño ta cu un dia nos por haya tur e cumindanan crioyo na school, pa e muchanan wordo educa riba esaki y pesey nos a cuminza cu un competencia”, segun Leest.
E idea pues ta pa invita 20 ama di cas, pa nan siña 20 mucha pa cushina e cumindanan crioyo den 2 ora.
Jeffrey la Rosa di e programa ‘Live Kitchen pa Jeffrey’ y docente invita na EPI tambe a papia.
El a splica cu e cumindanan ta bay ta bonchi cora, concomber stoba, calbas largo stoba, carni stoba, keshi yena, kool stoba, kouwseband y papaya stoba bonchi largo stoba.
Tur berdura ta bon for di Santa Rosa, mientras cu e carninan y otro proteinanan ta EPI ta contribui cu esakinan.
Ta bay tin premionan bunita riba e dia di e competencia.
Oscar Steba, docente di EPI kende ta bay ta un di e hueznan cu ta yuda, a splica cu e tipo di competencianan aki ta importante, pasobra si nos kier hasi un cambio of educa den nos cultura, den nos sistema di come y den nos cushina, nos tin cu cuminza cerca e hobennan.
“E meta tras di esaki no ta solamente pa competi, sino pa educa pueblo”, segun Steba.


text:
Bubali – Diadomingo atardi den careda di 6:30 ta bay cu urgencia un caya panort di Perle D’or, pa un dama cu ta benta ariba vloer.
Na prome instante no tawata mucho cla kiko a pase, pero na yegada di polis nan ta constata cu ta problema entre pareha y cu e homber a dal e dama. E caso lamentabel aki a sosode den un apartamento, caminda tin algun criatura tambe y mas cu claro a presencia e pelea.
Na e sitio nos a wordo informa cu e yiu mas grandi a pasa man pa esnan mas chikito y core bay na e bisiñanan pa bati alarma, bisando cu su mama ta benta ariba vloer.
Mes ora bisiñanan a avisa polis.
Na e sitio e homber cu a comete e acto kiermen cu e cos no ta asina serio manera e ta mustra y cu lage bay paden papia cu e dama, agentenan a bise cu na warda e por bay splica kiko a pasa.
E no a gusta mucho, pero no tin otro manera e momento eynan.
Segun bisiñanan, e dama tawata tin basta rato ariba vloer. Ambulance a yega y despues di prepare a transporte pa hospitaal. Slachtofferhulp tambe a keda di wordo poni na altura, na e sitio nos por a wak un familiar di e dama cu a yega. Posiblemente e lo por bira e persona indica pa wak pa e criaturanan pa awe nochi.
Pues asina nos ta wak cu violencia domestico ta algo hopi traumatico, no solamente pa e adulto pero tambe pa algun criatura cu mester presencia esey.


text:
ORANJESTAD (AAN) – E campeonato escolar di onderbouw di kickball a start, e entusiasmo ta grandi y ya tin 19 scol cu ta participa. E final regional lo ta ariba e weekend di 20 y 21 di october proximo y ainda scolnan basico (eerste y tweede klas) por participa.
E proyecto “Aruba Den Movecion” a wordo lansa cu e intencion pa motiva muchanan pa move mas y pa hunga deporte. Circle K Club di Universidad di Aruba a team up cu bateria Panasonic y a inicia e proyecto cu ta consisti di un campeonato nacional di Kickball. Pa motiva e scolnan pa participa bateria Panasonic lo premia cu ganadoranan cu Fls. 2000.00 na premio den forma di ekipo di deporte.
Ya tin 18 scol basico participando den e torneo di Kickball incluyendo Scol Basico Washington, Colegio Pastoor Kranwinkel, Sta Anna School, Colegio Oro Ubao, St Dominicus College, St. Franciscus College, Rosario College, Reina Beatrix, Prinses Amalia Basisschool, O.L.V. Fatima College, Pius X School, Mon Plaisir Basisschool, Cacique Macuarima, Colegio Laura Wernet-Paskel, Colegio Cristo Rey, Colegio Sagrado Curason , Colegio Santa Teresita, St. Michael School y St. Paulus School.
Si bo kier pa bo yiu move mas y no ta wak e nomber di su scol den e lista ariba, ainda su scol por inscribi pa participa.
Kickball ta un wega sumamente dibertido y facil pa hunga (manera e wega di baseball pero cu un bala cu ta scop). Pa inscribi of pa mas informacion por contact Circle K Club na circlek@ua.aw, of message na Facebook “Kickball Tournament” of telefon 592-7701 of 560-5297.


text:
Buenos Aires 2018News
Victoria den Dobbel di Tennis
Patrick y Nick ta gana na Buenos Aires
Tenistanan Patrick Sydow y Nick Hardt(DR) ta logra victoria den dobbel den e Youth Olympic Games 2018.
Despues di a hunga un tremendo partido diadomingo contra di Merca, dialuna merdia e tenista Patrick Sydow a mira accion atrobe e biaha aki den dobbel unda e la hunga hunto cu su partner di Republica Dominicana, Nick Hardt na Buenos Aires, Argentina, e cas di e Weganan Olimpico Hubenil 2018.
Apoya pa e delegacion di Aruba y Republica Dominicana e duo di Sydow/Hardt ta vence den forma convincente di e duo di Bahrein/ Kazakstan cu e score di 6/0 y 6/1. Mester bisa cu Patrick y Nick a hunga formidabel. Notable ta cu pa prome biaha e dos tenistanan aki ta hunga hunto aunke nan conocr otro pa hopi aña. E partnership aki a click bon mientras nan lo lucha wega pa wega pa cada triunfo.
Awor Sydow/Hardt lo enfrenta problemente un duo di Francia.
Exito Patrick Sydow y Nick Hart.


text:
ORANJESTAD (AAN): Diahuebs anochi Polis a wordo manda den direccion di Holiday Inn banda di e parkinglot. A drenta informacion cu tin un bringamento y agresion entre pareha.
Na yegada di Polis a topa cu algun persona local. Nan lo tabata riba un trip banda di lama. Nan tabata den paña di bay lama tambe. Segun un damita, el a wordo agredi pa su guy y tambe pa e mama di su guy.
Por a mira cu tur tabata bebi. E homber tabata comporta su mes basta malo cu Polis. E damita a declaracion na Polis tur loke nan a haci cune.
E comportacion di e homber a conduci na detencion. E tabata hari Polis tambe ademas di agredi su mucha muher y comporta su mes strobando Polis di por a intermedia. E mama di e guy tambe a cuminsa mete pa stroba trabou di Polis.
E tabata bou influencia tambe. Polis a detene mama y yiu. A hiba nan warda den dogcatcher. E damita a keda di bay warda pa entrega keho. E mama y yiu a wordo presenta dilanti subfiscal.


text:
FFK KU HOMENAHE NA NOS KAMPIONNAN DI SENIOR LEAGUE DURANTE NOS DELASTER ENKUENTRO DI E TORNEO DI CFU U-14!
JAIDO TAMBE LO PRESENTÁ DIA 12 DI OUGÙSTÙS PRÓKSIMO!
Despues ku nos selekshon nashonal kategoria U-14 a hunga su di 3 partido di e torneo aki, nos a logra akumulá un total di 7 punto. Esaki despues di 2 viktoria ku un empate. Awor nos ta kla pa enfrentá e fuerte ekipo di Trinidad & Tobago, ku tin 9 punto, durante nos último kompromiso di e torneo aki.
Esaki lo tuma lugá djadumingu 12 di ougùstùs pa 6’or di atardi, den Stadion Ergilio Hato.
Despues di e promé enkuentro di djadumingu nos lo tin presentashon di Jaido ku lo bin basha algun di su hitnan pa tur ku tei presente por disfrutá. Mas despues FFK lo homenagiá nos ekipo di senior league, e kampionnan di mundu! Pues lo tin bon músika, diferente aktividat i sorpresa durante nos último enkuentro ku ta tuma lugá djadumingu próksimo!
Kòrda ku mañan, 10 di ougùstùs nos selekshon ta liber pero si lo tin e 2 partidonan, 4’or ku 6’or, di e otro paisnan partisipante.
Nòrmal e karchinan di e torneo aki ta optenibel na e lokètnan di SDK for di 3’or di atardi i ta na balor di fl.10,- pa adulto pa ámbos wega miéntras un partido ta kosta fl.5,-.
Pero pa e delaster partido aki nos lo tin un ‘gimmick’. Djasabra 11 di ougùstùs tur ku presentá entre 9’or di mainta ku 12’or di mèrdia na Radio Krioyo ta kumpra 1 karchi i haña e otro kompletamente grátis!
Nos selekshon nashonal U-14 tei, nos kampionnan di senior league tei, Jaido tambe tei…pues ta abo so falta! Probecha i kumpra bo karchi adelantá durante e ‘gimmick’ aki pa bo bin apoyá i sostené nos muchanan!
Nos ta topa djadumingu aki den Stadion Ergilio Hato!


text:
CIBC FirstCaribbean e banco cu ta ofrece e miho interes riba nos isla pa prestamo di auto lo ta presente diasabra awo 16 di juni 2018 di 9:00 am pa 3:00 pm na Yrausquin, cual ta situa na L.G. Smith Boulevard 112, pa yuda abo cu tur informacion pa asina bo persona por haya e pre-aprobacion riba e prestamo di e auto di bo soño.
Bishita Yrausquin riba diasabra 16 di juni 2018, scoge e auto di bo soño cu e miho prijs garantisa, di biaha pasa serca un di e representante di CIBC FirstCaribbean cu lo ta den e showroom y score e miho deal cu abo merece. CIBC FirstCaribbean ta ofrece interes di 5.5% APR, te cu 100% di financiamento, te cu 6 aña pa paga bek y e prestamo di “Easy Cover pa paga bek bo seguro di auto.
Pa facilita e proceso di pre-aprobacion riba e prestamo di auto, CIBC FirstCaribbean ta recomenda pa trece e dia aki, un carta di trabou, ID valido y e ultimo 2 pay slip di trabou.
CIBC FirstCaribbean su team ta invita tur persona pa pasa Yrausquin mira e auto di bo soño y cuminsa cera do deal. Despues bo ta BON BINI pa bishita e sucursal di CIBC FirstCaribbean situa na Tanki Flip 14 A-B banda di e rotonde di Tanki Flip di dialuna pa diabierna for di 8:00 am te cu 4:00 pm of bo por yama 522-5600 pa mas informacion.
Tur dia tin algo wardando riba bo den nos sucursal!


text:
Camacuri Harley Davidson Club cu su di 21 ride celebra dia di Himno y Bandera
Oranjestad: Camacuri Harley Davidson Club ta organisando su di 21 ride pa celebra nos dia nacional di Himno y Bandera. E aña aki un biaha mas e Club aki ta ricibiendo bishita for di Bonaire, Curacao y di Surinam. Mas cu claro un gran cantidad di nos coredornan local tambe lo ta participanda.
E expectativanan ta grandi y ta sperando cu entre 450 pa 500 coredor lo registra, pa participa na e gran celebracion aki.
E aña aki e ride ta dedica na FUNDACION NOS MUCHANAN, E miembronan di e club ta coredornan di brommer, pero prome cu tur cos nos ta tata, mama, omo, tanta, wela y welo di un mucha y pa e motibo aki e coredornan kier aporta na e concientisacion cu nos muchanan tambe tin derecho, riba AMOR, EDUCACION, FAMIA, PA HUNGA Y CRECE DEN UN AMBIENTE SALUDABLE.
E evento lo tuma lugar riba dia 15 maart, na Balashi Garden y lo cuminsa for di 7’or pa 11or di anochi y durante e evento aki ta acepta registracion pa e ride, e prijs pa participa na e ride ta 65 florin, cual ta inclui tas, tshirt, pin, breakfast, lunch y refreshment pa riba dia 18 maart. E ride di 18 maart cu cuminsa 11’or di mainta y lo sali for di Balashi Garden y lo pasa rond di Aruba.
Tambe dia 16 y 17 di Maart lo ta bay tin corida den oranan di anochi cu naturalmente differente stops.
Camacuri Harley Davidson Club ta pidi henter e comunidad di Aruba pa tin poco comprension na momento cu e ride ta pasando y mas ainda pasobra tin ta bay tin hopi participante cu ta di bishita y no conoce nos isla bon.
Camacuri Harley Davidson Club kier a invita e pueblo di Aruba completo pa participa na e evento aki y por ultimo ta gradici tur miembro di prensa cu tabata presente na e conferencia di prensa y cu ta duna cobertura total na e evento aki.
Sponsornan di e ride aki ta: COCA COLA,THE BIKE CLINIC,GP CARGO. ARUBA AIRPORT AUTORITHY N,V., CARNICERIA CENTRAL CARIBBEAN OVERSEAS, SANDRAS GARDEN.
Pa cualkier pregunta por yama libremente, BUCHI CROES na 7447089, CEDRICK BONTEKOE na 5928829 y ESI MARIN na 5930657.


text:
Diadomingo ultimo Brazil Taekwondo Stichting tabata tin car wash na e celebracion di dia di famia di Centro di Bario Brazil.
Den e plan di actividad di 2018 di Brazil Taekwondo Stichting tin varios car wash pa recauda fondo pa por cubri e gastonan di e Team di “Train Hard Fight Smart”, specialmente ora di biaha pa representa Aruba y tambe mester cumpra mas material pa e Stichting. Brazil Taekwondo Stichting a cumpra e ultimo version di e sistema electronico Generation G2 caba.
E team cu ta biaha sa con importante ta pa bende carchi di car wash pa asina sigura nan biahe. Aki dos siman ta bay cuminsa cu e foto shoot pa e kalender di aña 2019 pa cuminsa prepara pa Korea 2019. Henk Meijer a informa caba na unda tur lo bay den e area di Asia y na cua campeonatonan lo bay participa y con largo lo keda.
Pa Brazil Taekwondo Stichting por yega na e meta hunto cu e team di Train Hard Fight Smart, mester recauda fondo na e manera aki y no por depende ariba e departamentonan di duna subsidio so. Brazil Taekwondo Stichting su vision ta hopi mas leu cu hopi ta pensa y ta trahando pa cumpli cu esaki. Si bo mira e muchanan di Brazil Taekwondo Stichting cu carchi di car wash, BBQ y kalender, pone bo man na bo curason y yuda e muchanan. Bo contribucion ta grandi pa Aruba. Nos proximo car wash ta dia 3 di Juni na Centro di Bario Brazil.


text:
Pa ya 7 aña consecutivo, e deporte di Beach Tennis, cual ta asorta bow di e Federacion Internacional di Tennis, esta ITF, ta organisa e mundial di Beach Tennis pa ekipo, cual ta wordo teni na Moscow, Russia. E aña aki, ta e prome aña cu Aruba lo ta participando. E ekipo di Aruba ta consisti di Anne Hoogendam (46), Dominique (90), Sander Castro (118) y liderando su ekipo, Aksel Samardzic (14). E number nan menciona tras di cada un nan nomber ta nan posicion actual riba e tabla mundial di Beach Tennis.
E wega nan a cuminsa ya desde 7 di augustus, cu e prome ronde. Aruba, tumando na cuenta cu ta nan prome biaha, a haña un wild card y asina ta pasa automaticamente pa e di 2 ronde. Den e ronde aki nan lo ta enfrentando e ekipo di Estonia.
Pa recapitula un rato e historia di e Mundial di Beach Tennis, den 2012 esaki a cuminsa cu un total di 15 pais. E campeon nan e aña aki a keda Italia y na di dos lugar Brazil. Den 2013, un total di 20 pais y akinan Brazil y Italia ta cambia di posicion, cual tabata sigur un logro grandi debi cu Italia ta wordo considera e lider den e deporte ta gusta aki. Ta bon pa remarca cu desde 2013 Aruba ta purbando pa jega e mundial, pero debi na diferente aspecto, esaki nunca a tuma lugar. Den 2014 por a nota un cremento atrobe den participacion, caminda 24 pais a participa den e mundial, y e aña aki Italia a bai cas bek cu e titulo mundial y Brazil ta bolbe keda na un di dos lugar. Den 2015 mas paid a disidi di participa, cu a hiba e total na 28 pais. E sorpresa e aña aki tabata sigur e pais anfitrion, cual ta Russia. Italia a logra mantene nan titulo di campeon pero Russia a logra kita e segundo lugar for di Brazil. Aña 2016, e record di mas halto di participacion cu un total di 32 pais, tabata tin ainda mas sorpresa. Russia no a keda contento cu e di dos lugar y a pasa pa bai cu e titulo mundial den Beach Tennis lagando Italia na di dos lugar. Aña pasa, esta 2017, cu un total di 24 pais cu ta hasi lo maximo pa defende nan pais lo major posibel, Italia ta reclama nan posicion como e campeon nan di Mundo y Brazil ta logra bin bek y ocupa e number 2 di mundo lagando Russia na di tercer lugar.
Pa loke ta 2018, un total di 25 pais ta participando, di cual Aruba y South Africa lo ta nan prome participacion na e Mundial di Beach Tennis. Mester menciona cu esaki ta nivel di professional pero cu tambe tin e parti di hubenil, cu ta participa den e mundial. Aña pasa Venezuela a sorpresa tur hende y a gana e titulo aki.
Nos ta sigur hopi orguyoso caba di e ekipo di Aruba, kende tin e curashi di bataya entre pais nan grandi, na un pais, esta Russia, cu no ta ta un tereno conoci pa hopi. Nos ta sigur cu nan lo ta duna tur loke nan tin pa asina posiciona nos isla di Aruba lo mas halto posibel riba ranking mundial como ekipo den e deporte di Beach Tennis.
Beach Tennis Aruba, e organisacion na Aruba cu ta organisa e deporte aki na Aruba ta desea Aksel, Sander, Anne y Dominique tur clase di exito. Mas den siman nos lo duna update di e resultadonan.


text:
Riba e website aki bo ta haña informashon di gobiernu di reino: topiko-, notisia-, dokumento- i publikashonnan.
Con e website ta funshoná?
Rijksoverheid.nl/papiamentu tin sierto kantidat di entrada prinsipal ku bo por haña riba e balki di menu na parti ariba di e pagina.
- Bou di “Nieuws” (Notisia) bo ta haña boletinnan informativo di Gobiernu di Reino. A selektá e notisianan mas aktuál.
- Bou di “Onderwerpen” (Topiko) bo ta haña un resumen alfabetiko di tur topiko, tokante kuanan bo por obtené informashon riba e website aki. Bo por sorteá riba topiko of tema. Pa kada topiko bo ta haña un introdukshon kortiku, pregunta i kontesta, notisia, linknan praktiko, dokumento i informashon adishonal.
- Bou di “Documenten en Publicaties” (Dokumento- y Publikashonnan) bo ta haña dokumento- i publikashonnan di Gobiernu di Reino, tal manera boletínnan di notisia, informe pa prensa, diskurso- i rapórtnan.
Den kaso ku ta relevante, “Rijksoverheid.nl” ta link na websitenan ku no ta maneha pa Gobiernu di Reino. Den mayoria di kaso ta ofresé e linknan aki bou di e titular “Zie ook” (Mira tambe).
Den otro kasonan ta indiká klaramente ku ta trata di un link pa un website eksterno. Gobiernu di Reino no ta responsabel pa kontenido i aktualidad di e websitenan aki.
Buskamentu denter di e website
Banda drechi parti ariba bo por djis jena un termino di buskeda den e velt di buskeda. Ora bo click riba e kònòpi di buskeda, ta parse un resumen di pagina ku ta kontené e palabra(nan) di bo petishon di buskeda.
Ademas ta konta:
- Buskamentu ku letter kapitál ta duna e mesun resultado ora no usa letter kapitál.
- Buskamento ku signo- of simbolonan special (por ehèmpel Italia) ta duna e mesun resultado ora no usa signonan speshal.
- Si bo pone terminonan di buskamentu entre dobel kòma, anto e mashin di buskeda ta buska eksaktamente den e parti di frase ei.
Video
Videonan riba e website aki ta pasa den Flash Video. Pa bo por mira un video, bo tin mester di e programa Adobe Flash Player. Bo por download Flash Player gratis. Si bo no por usa Flash Video, tin alternativa. Ademas bo por download e videonan den diferente format.
E pelikulanan riba video tin subtitulo i deskripshon di audio (informashon di imagen). Click riba CC, abou na e aparato di video, pa e subtitulo y riba AD pa aktiva e deskripshon di audio. Ku e otro opshonnan por mira e video kompletamente ku imagen of pa regulá e zonido.
Derecho di autor of derecho di propiedad literario
Uso di kontenido di e site aki den kualkier forma ta permití, a menos ku na un sekshon specifiko (por ehèmpel un potret) tin klaramente indiká ku tin un eksepshon di derecho di propiedad literario aplikabel.
Privasidat
Gobiernu di Reino ta usa e datonan personal ku ta koleksoná via e site aki, unikamente pa e meta ku abo a stipulá. Ku esaki Gobiernu di Reino ta kumpli ku legislashon di privasidat. Pa mas informashon tokante maneho di privasidat, sea asina bon di lesa na privacy.
Pregunta i observashon of komentario
Ta dediká masha hopi tempo i kuido pa ofresé riba e site aki, informashon den e forma mas kompletu i mas korekto posibel, informashon aktuál i pa e ta mas aksesibel posibel.
Ta hasi tur esfuerso pa mantené e site aki lo mas kompletu posibel i tambe hopi agradabel pa usa. Kontinuamente e site aki ta den desaroyo.
Por entrega pregunta, observashon of komentario i sugerensha tokante funshonamentu i estilo di e site aki via e formulario di kontakto.


text:
REINA BEATRIX TA SERA MAJAN PUES NO TIN LES. Kolegio Rayo di Solo (anteriormente Kolegio Reina Beatrix) ta será mañan pa motibu ku e problema di e instalashon di koriente ainda no a wordu solushona.[…]
Month: August 2015
Continue reading …
Continue reading …
Boneiru Danki Pa A Warda Riba Nos E Dia Ta Yegando.
Continue reading …
AVIONETA A KABA DI KAI DEN LAMAN PEGA KU SABA.
Continue reading …
ATRAKO ARMA RIBA KANTOOR DI NUMBER.
Continue reading …
ULTIMO ORA : AKSIDENTE KU HERIDO.
Continue reading …


text:
ORANJESTAD - Parlamentario Endy Croes ta reacciona riba un articulo hopi infantil di Richard Arends. Segun Richard textualmente cu “tin un aumento di personal di 100 persona entre Januari y Februari 2018”.
Tambe Richard Arends a menciona cu “e norma di 3% di deficit a wordo alcansa caba entre aña 2015 y 2016”. Tin biaha mester keda trankil y analisa e mentalidad y tipo di maniobranan manera e expresionnan aki haci pa sr. Arends di AVP.
Debe di 93% di GDP
Pa cuminsa mi ta contradeci e expresionnan aki totalmente. Richard ta kere cu pueblo no tin e politica di AVP door? Richard a forma parti di FESCA y tambe ta esun cu a traha e Plan Aruba Ariba di AVP na 2009 y a skirbi un cantidad di promesa cu nunca AVP a cumpli cune. Richard kende ta profilando su mes pa e proximo lider di AVP hibando alaves e politica anticua, esta di mentira y destruccion y asina kier keda manipula nos pueblo. Mesun maneho coruptivo di presupuestonan cu cifranan artificial traha pa Richard Arends y Mike Eman di AVP a causa cu nos a hereda un Aruba cu un debe nacional di 93% di GDP. Esaki tabata 41.7% na 2008. Pues den 8 aña di Richard y Mike Eman a causa e desaster aki unda 93 cen di cada florin awe ta comprometi pa paga debe.
Hendenan tuma na trabao
Alrespecto alrededor di 100 hende tuma na trabao, aki bo ta conoce con SINBERGUENSA un hende por bira pa trata na keda manipula. Rapport Raad van Advies di 12 di Maart 2018 berdaderamente a menciona riba pagina 8 cu e “bezetting” pa cu Februari 2018 ta mustra un aumento di “RUIM” 100 persona. Pero den mesun rosea nos ta gara Richard Arends ta gaña comokiera e no ta splica e contesta di gobierno alrespecto esaki. Den e contesta di gobierno data 5 di April 2018 cual ta wordo yama e Nadere rapport cu OPOSICION tambe a ricibi door di Staten di Aruba, riba pagina 19 ta splica hopi cla kico a tuma lugar.
Entre otro 47 empleado cu a bay over pa Fundacion Laboratorio Medico Aruba (FMSLA) a mantene nan derecho di regresa pa gobierno promer cu fin di 2017 cual a tuma lugar y dicho empleadonan a scoge pa bin bek bou di gobierno. Dos grupo di 25 polis pa un total di 50 polis, un grupo cu a inicia na Augustus 2017 y otro cu lo inicia na Juli 2018 a wordo poni pa e presupuesto 2018. Dos school nobo, Colegio Pariba y MDC tambe a adkeri personal. Pues Richard ta keda sin splica lo corecto pero kier manipula mescos el a haci 8 aña largo cu cifranan pa AVP.
Presupuesto 2018 aproba
Pa locual ta trata e norma di 3% di deficit unda el a menciona cu AVP a logra esaki desde 2015 y 2016, atrobe Richard NO ta splica cu na 2014 AVP a alcansa un deficit di 9.3% cual ta un buraco di mas di 400 MIYON, unda Hulanda a cay aden y a duna Mike Eman un KB. Desde aki a bin CAFT pa trata na corigi e desaster. Na 2017 sinembargo di acuerdo cu e ley LAFT mester tabata tin un deficit di 0.5% pero realmente esaki a alcansa 5.5% unda finalmente mester a presta 130 MIYON pa tapa un buraco cu AVP a laga atras. Cu esfuersonan sobrehumano Coalicion a logra baha e deficit na 3% pa cu 2018. Den 24 ora
despues cu Parlamento a aproba e presupuesto aki Gobernador den nomber di Hulanda a firma y aproba e presupuesto 2018. Coalicion no a bay bati wea dilanti cas di gobernador “firma awor” manera si tabata e caso bou maneho di Mike Eman y Richard Arends. Esaki ta e diferencia grandi cu tin actualmente, esta un gobierno cu ta asumi su responsabilidad. Richard Arends ta preocupa y kier sigui manipula pasobra e contracto cu Horizon Consultancy cu ta di su propio persona a wordo kibra y no ta cobrando 25 mil pa luna mas. Ki ora cu cualkier miembro di AVP lansa un mentira nos lo tey pa trece e berdad riba mesa y cu prueba!!


text:
ORANJESTAD – Nos a tuma nota di un remetido di atleta di synchro Anouk Eman cu no a keda nomina, ni invita pa e anochi di gala di deporte, Excelencia den Deporte cu ta tuma lugar awenochi den Marriott Ballroom.
“Waw Aruba si sa con pa nomina su atleta nan di aña. Cada aña e ta surpise mi mas y mas. Den aña 2015 Kyra Hoevertsz a wordo nomina y a gana den e categoria cu e la wordo nomina y hopi di su logro nan tabata DUET hunto cu mi persona y e mas tristo ta, mi no a ni wordo invita pa ta na e evento aki. E aña aki atrobe Kyra ta ser nomina y atrobe mi no ta invita unda cu nos dos a landa na tur competencia nan national y international hunto. Despues di tur e aña nan respresentando Aruba den exterior y nunka a logra gana un titulo na Aruba, mi no tabata get my hopes up mas! Mi tabata sigui train duro pa mi mes y pa mi famia. Esaki ta djis un di e voorbeeldnan cu ta andando cu no ta fair. Mi ta spera cu mayan esun cu gana Atleta Local y International deserve e paso E a traha duro pe! Exito na un y tur and may the best one win!”
2015:
Pan Am Games Duet Anouk & Kyra
Fina World Championships Duet Anouk & Kyra
Argentina Synchro Open Duet Anouk & Kyra
2016:
German Open Duet Anouk & Kyra
Olympic Qualifier Duet Anouk & Kyra
“Esaki ta tur e competencia nan cu NOS a bai hunto como duet partners. Con por ta cu nan ta nomina 1 persona y ta laga e otro persona afor siendo cu HUNTO nan ta forma e team?!”


text:
DEN HAAG – “Aktitut indigno pa un minister di Asuntunan Eksterior’, asina OCan ta yama e pronunsiamentunan di minister Stef Blok (VVD) tokante Sürnam i e komunidat multikultural. E fundashon na nòmber di komunidat karibense ta eksihí despensa i un kombersashon ku gabinete.
Siman pasá Blok, durante un enkuentro privá a bisa ku e no konosé niun pais ku un komunidat multi-étniko òf multikultural kaminda ainda e poblashon original tambe ta biba i kaminda ta biba huntu pasífikamente. Ademas Blok a yama Sürnam un ‘failed state’ i el a bisa ku ‘probablemente ta genétikamente determiná ku nos no por haña un bon kontakto ku hende ku nos no konosé.’
Despues e minister ta bisa ku el a usa palabra muchu skèrpi i ku ta duel e ku el a ofendé hende ku e aktitut aki’.
‘Pidi despensa no por kamuflá e falta di konosementu i noshon históriko di e minister aki’
No opstante e despensa di Blok ainda e indignashon ta grandi, na Kòrsou tambe. E minister kurasoleño di Salubridat, Suzy Camelia-Römer por ehèmpel ta puntra su mes ‘kon por ta ku un minister di Asuntunan Eksterior, di un reino ku ta konsistí di kuater pais ku un komunidat multi-kultural, por yega na pronunsiamentu asina?’
“Kòrsou so kaba ta konsistí di un meskla di etnisidat, kultura i religion ku tur ta biba huntu den harmonia”, Camelia-Römer ta bisa. “Ta opvio ku tin un falta di konosementu kultural i históriko serka Blok, pidi despensa no por kamuflá esaki i p’esei ta mihó e baha komo minister.”
‘Nos a keda babuká i nos ta puntra nos mes si e por sigui komo minister’
Presidente di OcAN, John Leerdam, tin pregunta tokante e aptitut di Blok riba e posishon aki: “Nos a keda babuká i nos ta puntra nos mes si e por sigui komo minister.”
E fundashon ke un kombersashon ku gabinete hulandes. Nos ke sa ta kon nos ta bai sigui huntu awor. Tur loke a logra den e último 75 añanan ku e pronunsiamentunan aki a kibra.”


text:
Door di iregularidadnan den e rapport policial:
ORANJESTAD (AAN) – Vianca Arends-Hoek, den un entrevista cu Matutino DIARIO, a duna nos un relato di e rapport policial, relaciona cu accidente fatal cu a sosode dia 26 di Juli 2014, den cual el a perde su yiu homber Bruce Arends, y cu te awe no a haci husticia, pa motibo di e rapport manipula pa polis.
Sra. Arends-Hoek a declara lo siguiente: “Mi ta trece e caso di mi yiu Bruce dilanti pasobra e agente policial Clyde Orman, cu ta yama su mes experto den trafico, cu ta hinca den e caso di Zinnia Croes ta esun cu a manipula e rapport di Bruce”. Sra. Arends-Hoek a sigui bisa cu no tin un splicacion detaya di un investigacion.
E dama ta splica: “El a wordo poni ‘en corto’. Ora bo ta habri e investigacion tin hopi punto cu no ta cuadra cu e escena di e accidente tampoco. No tin ni un pregunta haci ningun caminda na ningun hende. Tabata tin diferente camara riba caminda y nan no a bay wak ningun. Nan no a busca informacion cerca e personanan cu tabata cu nan prome cu e accidente, pa haya sa den ki condicion nan tabata y di unda nan a sali prome cu e accidente. Ta preguntanan cu mester a haci pa saca mas informacion afo, door cu tabata tin un morto envolvi den e accidente.
Ademas, tabata tin icejug cu awa cu ice den auto di e mucha muher. Polis no a haci ni un test di alcohol cerca ni un di dos y den e rapport ta skirbi cu no tabata tin uso di alcohol.
Con e por prueba esey?”
Iregularidadnan den e rapport:
“Con por ta cu no tin e punto di conflicto den e raport? Con por ta cu bo ta interoga e mucha muher dia 29 di Augustus 2014, bo ta firma y cera e rapport 29 di September 2014, y e mucha muher ta firma su declaracion dia 20 di Februari 2015? Nos tabata cerca Clyde Orman dia 27 di September 2014, bo ta bisa bo no tin nada, bo ta investigando, anto bo a firma dia 29 di September, cera e caso? Y pa e mesun siman ey na cuminzamento di October, Seguro ta haya e rapport final di e accidente y riba dje, nos ta yama Ministerio Publico pa haya informacion di e rapport y OM no sa nada. Nan no a haya ningun rapport. Ministerio Publico a haya e rapport na Mei 2015!
Tambe tin un splicacion di Clyde Orman, di su investigacion, cual ta mas bien su mesun schets cu algo oficial pa un rapport, pasobra e no ta cuadra cu e escena”!
Sra. Arends-Hoek ta agrega cu na December 2014 el a yama OM, el a papia cu sra. Ann Angela, PR di Ministerio Publico, y el a bise cu falta hende pa interoga.
“Con ta posible si e rapport ta cera? Ki sorto di investigacion esaki ta? Kico e experto den trafico a haci? Asina mi a keda yama cada rato, te cu mi mester a pone abogado pa sa algo di e rapport. Na Mey 2015 mi a logra haya e rapport y asina mi a tuma nota di e fechanan. Y tur esaki cu consentimento di Ricardo Muller, como hefe di Departamento di Trafico, y Yolanda Pronk, Fiscal, cu tabata presente na e escena e madruga ey!
Mi ta bay trece full e rapport dilanti pa tur hende wak e rapport su contenido y pa nan mes saca nan conclusion”, Vianca Arends-Hoek. Adhunto nos ta publica e rapport.


text:
ORANJESTAD – E hoben pelotero di Aruba Christian Diaz y Urving Kemp cu ta forma parti di e ekipo di Curacao Neptunes den Hoofdklasse di Hulanda a ricibi e noticia cu nan lo haña 4 aña di straf pa a test positivo na substancianan prohibi.
Christian Diaz na dos occasion a sa di gana e titulo di mihor bateador di e liga Hulandes y tawata un di e mihor hungadornan di Hoofdklasse na Hulanda unda a sa di gana varios titulo cu e ekipo di Rotterdam, Curacao Neptunes.
Diaz a conta nos di Sports Zone Aruba cu e mes a keda sorprendi di e test positivo di doping mirando cu desde e ta hunga den e Hoofdklasse di baseball na Hulanda e ta haci random test tur aña.
Aña pasa July ora e test a sali positivo ambos Diaz y Kemp a wordo geschorst pendiente e investigacion.
KNBSB cual ta e moederbond di e deporte di baseball a pasa e investigacion y desicion den man di “Instituut Sport Rechtspraak” cual a jega na e desicion final di un straf hopi pisa di 4 aña.
E president di e ekipo di Neptunes Sr. Geoffrey Kohl a duna di conoce cu e no tin problema cu e test, regla ta regla y mester cumpli cu regla. Locual si e no ta di acuerdo cune ta cu e duracion largo di e straf. Den ningun otro deporte y vooral na e nivel amateur no ta duna un straf asina halto.
Mientras cu Kemp si a tuma su straf, Diaz a dicidi di bringa e desicion y lo e bai den beroep cu e desicion. Diaz a duna e investigadornan tur e supplementonan cu e ta tuma demonstrando asina transpariencia y un confiansa cu e no a tuma nada prohibi pa e deporte di baseball.
Di otro banda e la indica cu e tin un yiu chiquito y cu si e straf di 4 aña keda lo e bisa ayo na e deporte di baseball como hungador activo. Y lo dedica tempo na su yiu.
Mas y mas, na nivel di tur deporte ta haci test pa droga y substancianan prohibi. Na Aruba tambe tin papia cu lo bai introduci testnan di doping y e consequencia por ta pa e deportista.


text:
Bushiri, Diahuebs marduga ta sosode un accident cu hende herida, na altura di Great Ocean Minimarket na Bushiri, mesora ta manda polis y ambulance na e sitio.
Na yegada nan ta bin topa cu un persona herida y nan ta bin compronde cu e chauffeur pa un motibo of otro a perde control, a baha caminda, a dal contra un palo di lus y despues a bay dal contra un cura di cas.
Na e sitio polis ta wordo informa cu e persona herida ta e ocupante y cu e chauffeur mes despues di e impacto fuerte a bandona e sitio na pia. Un patruya di polis a bay tira bista den cercania, pero no a topa cu e chauffeur. Despues cu personal di ambulance a trata e ocupante na e sitio a transport’e pa hospital.


text:
Promoshon pa bishitá Kòrsou riba 75 bùs na Toronto, Canada
WILLEMSTAD- 28 di aprel 2016 – Komo parti di e kampaña di promoshon ku Ofisina di Turismo di Kòrsou (CTB) ta kondusiendo huntu ku Air Canada Vacations a lansa un promoshon riba bùsnan ku ta kore den aria di Toronto, Canada. Riba un total di 75 bus ku ta kore den e aria di Toronto por mira un steker grandi ku promoshon pa bishitá Kòrsou.
Meta di e kampaña aki ta pa promoshoná e buelo direkto di Air Canada for di Toronto pa Kòrsou. E kampaña a keda lansá na prinsipio di luna di aprel i tin un durashon di 4 siman. E kampaña ta duna oportunidat pa kumpra tíket pa Kòrsou pa 2 persona promé ku dia 30 di aprel i risibí un deskuento di 300 dòler. Durante di e próksimo periodo te ku luna di sèptèmber lo bai tin diferente akshon promoshonal mas manera entre otro: banner di promoshon riba wèpsait di Air Canada Vacations, promoshon riba pantayanan digital den left, promoshon riba taksi, aviso den korant, na radio i riba medionan sosial.


text:
Avenida Alo Tromp, Oranjestad: Diasabra pa mas o menos 1’or y mey, polis a bay Ranchostraat, caminda tin un homber lo ta coriendo tras di un otro.
Machete a dal un homber Peruano un botter y lo a core su tras pa horte
Un rato despues polisnan ta bin compronde cu lo ta trata di e conocido “Machete”.
Segun informacionnan ricibi, Machete lo a dal un homber peruano cu un boter na su cara, y e homber a cuminsa core bay.
Machete a sali na careda tras di e homber, pero e homber peruano a logra scapa di Machete na momento cu ela subi den un auto desconoci y a bay for di e sitio..
Polisnan a topa cu Machete den Avenida Alo Tromp, segun Machete, e tawata yuda hende parkeer nan auto. Pues tawata fungi como un “valet attendant” di un bar nocturno den Avenida Alo Tromp.
Segun un testigo a bisa polis cu Machete enberdad tawata coriendo tras di un homber y cu esaki lo a subi un auto y a bandona e sitio. Machete lo tawata kier a horte homber aki pero no a logra.
Polis a tuma su datosnan un biaha mas y a continua.


text:
Post Aruba N.V. ta orguyoso di informa cu desde awor clientenan por disfruta di un website nobo completamente re diseña haciendo e mas facil pa nabega riba internet. Fuera di a agrega mas formulario pa servicio di cliente cu preguntanan general, tambe a pone acerca formulario digital pa tuma contacto cu ehecutivonan di benta di Post Aruba NV.
Un servicio cu hopi lo bay gusta ta e cuenta comercial (business account) unda clientenan cu ta haci uzo regularmente di e servicionan di Post Aruba ta habri un cuenta y ta ricibi cobransa fin di luna. E pagina nobo ta uno mas moderno, hopi mas atractivo y facil pa nabega.
Hunto cu e lansamento di e servicio online completamente re diseña di Post Aruba, tambe ta informa cu e pagina di Facebook – E-Post Aruba – a cambia di nomber pa Post Aruba NV conectando e website di servicio postal di Aruba cu e pagina di Facebook, pa asina tur fanatico por haya tur informacion necesario for di e website actualisa.
Ta bon pa informa cu Post Aruba lo tin mas cambio na caminda pa tur su clientenan, tanto esunnan cu ta frecuenta nan website como tambe esunnan cu ta subi nan pagina riba Facebook regularmente. Ta conseha tur hende pa “Like” nan pagina y keda altanto di tur servicio y productonan nobo cu Post Aruba tin pa ofrece.


text:
Notisia
Publikashon
Intake & Service
Intake & Service ta atendé tur aktividat ku ta konserní petishon di kliente. E aktividatnan por konsistí di:
- Un petishon pa ayudo di emergensia
- Un petishon pa ayudo ku no ta emergensia
- Un petishon di pèrmit pa un evenemento
- Denunsia di un echo kastigabel
- Denunsia di ophetonan hañá òf pèrdí
- Un keho kontra di aktuashon polisial no deseá
- Duna òf risibí informashon
- Entregá artíkulonan hañá òf notifiká artíkulonan pèrdí
- Otro interakshon personal ku polis
Kontakto ku Intake & Service
Na bali (personal)
Na bali por duna i risibí informashon i tambe por hasi denunsia (simpel) òf hasi petishon di pèrmit. Generalmente e balinan ta habrí di or di mainta pa 8 di anochi pa kasonan di denunsia simpel. Sinembargo por risibí servisio 24 ora, esaki ta inkluí kasonan ku no ta relashoná na ku un denunsia simpel, 7 dia pa siman (24/7) na tur 5 warda di polis, esta:
- Punda
- Otrobanda
- Barber
- Rio Canario
- Montaña
Via di telefòn
- Por yama na e number 911 solamente pa kasonan di emergensia (urgente).
- Pa kasonan ku no ta di emergensia (ménos urgente) por hasi uso di e number 917 òf otro numbernan konosí di polis.
Intake & Service ta sòru pa:
- Kontakto ku polis lihé i ku ta aksesibel pa tur hende.
- Tur siudadano haña e mesun kalidat di servisio, a apesar di ken e ta i unda e ta biba.
- Tur siudadano keda informá tokante loke nan por spera di polis.
- Konsekuentemente un interakshon (feedback) aktivo tokante státus di e petishon di e siudadano.
- E petishon di e kliente keda atendé mas kompletu posibel denter di un tempu mas kòrtiku posibel i mas tantu posibel sin transferensia.
Telefòn (+5999) 866-6800
Telefòn (+5999) 866-6400
Telefòn (+5999) 866-6300
Telefòn (+5999) 866-6700
Telefòn (+5999) 866-6900


text:
Press Room
Press Releases
- Refineria Isla ta sigui ta preokupá pa konfiabilidat di entrega di utilidat
- Refineria Isla Curaçao B.V. ta lamentá posishon di Curoil
- Minister Glenbert Croes di Asuntunan Sosial di Aruba a bishitá Skol Vokashonal di Refineria Isla
- Refineria Isla Curaçao B.V. a partisipá na dia di estudio di Minister di SOAW
- Pèrdida di “catalyst’ durante e proseso di saka esaki for di e planta di Cat Cracker.
- Kandela na fakel di Cat Cracker na Refineria Isla
Media Library
Nos ISLA Publications
Categories: Press Releases
Categories: Press Releases
Categories: Press Releases